ΓΡΑΠΤΗ ΕΡΩΤΗΣΗ E-1866/00

υποβολή: Laura Gonzlez lvarez (GUE/NGL) προς την Επιτροπή

(9 Ιουνίου 2000)

Θέμα: Η χωματερή του Garraf (Βαρκελώνη)

Η χωματερή του Γκαράφ που βρίσκεται στα δημοτικά όρια του Gav i Begues (Βαρκελώνη), εγκαινιάσθηκε το 1972, λειτουργεί ως χωματερή αστικών απορριμμάτων κατά μάζες. Τώρα, έχουν συσσωρευθεί περισσότερα από 20 εκατ. τόνοι απορριμμάτων.

Η χωματερή αυτή βρίσκεται χωροθετημένη σε ασβεστολιθικό έδαφος, πορώδες, και η εγκατάστασή της δεν έγινε μετά από μέτρα αδιαβροχοποίησης. Το αποτέλεσμα είναι ότι η διήθηση των απορριμμάτων ρυπαίνει επί 28 έτη ταπόγεια ύδατα, φθάνοντας μέχρι τη θάλασσα και τονδατικό ορίζοντα του Δέλτα του Llobregat, που έχειπαχθεί σε Ειδικό Σχέδιο Φυσικού Ενδιαφέροντος. Η χωματερή βρίσκεται εντός του φυσικού δρυμού, που ανακηρύχθηκε με διάταγμα στις 18 Φεβρουαρίου1987 από την Κυβέρνηση της Καταλονίας: Ειδικό σχέδιο προστασίας του φυσικού περιβάλλοντος και του τοπίου του χώρου φυσικού ενδιαφέροντος του Γκαράφ (PPMFENG). Το άρθρο 28 της ισχύουσας διάταξης προέβλεπε μέχρι το παρελθόν έτος ότι η απόθεση οργανικής ύλης θα διεκόπτετο στις 31 Δεκεμβρίου 1999.

Στις 6 Απριλίου 2000, εγκρίθηκε η διετής αναθεώρηση του Μητροπολιτικού Προγράμματος Διαχείρισης των Δημοτικών Απορριμμάτων (PMGRM), και έγινε πρόβλεψη χρήσης της χωματερής του Γκαράφ μέχρι τις 31 Δεκεμβρίου του 2006.

Τόσο στην αναθεώρηση του PMGRM όσο και στην τροποποίηση του PPMFENG αγνοήθηκε η Οδηγία 1999/31/ΕΟΚ του Συμβουλίου σχετικά με την απόθεση απορριμμάτων, που οφείλει να εγκριθεί ως δίκαιο των κρατών μελών προ της 31ης Ιουλίου 2001 (άρθρο 18), από την οποία φαίνεται ότι η χωματερή του Γκαράφ δεν εκπληρώνει τους όρους για να παραμείνει ανοικτή και θα πρέπει να κλείσει (σημεία 1, 2 και 3 του παραρτήματος Ι).

Εξάλλου, η χωματερή του Γκαράφ είναι μια παράνομη εγκατάσταση, αφού πρόκειται για εγκατάσταση βιομηχανικού χαρακτήρα χωροθετημένη σε εδάφη που χαρακτηρίζονται δασικές εκτάσεις από το ισχύον Γενικό Μητροπολιτικό Σχέδιο. Επιπλέον, δεν τυγχάνει δημοτικής αδείας δραστηριοτήτων εκ μέρους του Δήμου του Gav.

Οι παράγραφοι 3 και 4 του άρθρου 1 της Οδηγίας 91/156/ΕΟΚ της 18ης Μαρτίου 1991 που δημοσιεύθηκε στις(1), και είναι σχετική με τα απόβλητα δεν τηρούνται. Επίσης ούτε και η Οδηγία 97/11/ΕΟΚ.

Τί μέτρα προβλέπει να λάβει η Ευρωπαϊκή Επιτροπή για να επιβάλει τον σεβασμό των μνημονευομένων κοινοτικών οδηγιών;

(1) ΕΕ L 78 της 26.3.1991.

Απάντηση της κας Wallstrm εξ ονόματος της Επιτροπής

(31 Ιουλίου 2000)

Η Επιτροπή δεν γνωρίζει τα όσα αναφέρει το Αξιότιμο Μέλος του Κοινοβουλίου.

Ας σημειωθεί ότι σήμερα, η επεξεργασία των αποβλήτων διέπεται από τις διατάξεις της οδηγίας 75/442/ΕΟΚ(1) του Συμβουλίου της 15ης Ιουλίου 1975 περί των στερεών αποβλήτων, όπως τροποποιήθηκε από την οδηγία 91/156/ΕΟΚ(2) του Συμβουλίου της 18ης Μαρτίου 1991. Σύμφωνα με το άρθρο 4, τα κράτη μέλη λαμβάνουν τα μέτρα που είναι αναγκαία για να εξασφαλίσουν ότι τα απόβλητα αξιοποιούνται ή διατίθενται χωρίς να τίθεται σε κίνδυνο ηγεία του ανθρώπου και χωρίς να χρησιμοποιούνται διαδικασίες ή μέθοδοι που ενδέχεται να βλάψουν το περιβάλλον και ιδίως, χωρίς να προκύψει κίνδυνος για τα ύδατα, τον ατμοσφαιρικό αέρα ή το έδαφος, ούτε για την πανίδα και την χλωρίδα, χωρίς να προκαλούνται οχλήσεις θορύβου και οσμών και χωρίς να επιφέρεται βλάβη στην τοποθεσία και στα τοπία που παρουσιάζουν ιδιαίτερο ενδιαφέρον. Βάσει του άρθρου 9 της οδηγίας 75/442/ΕΟΚ, οι εγκαταστάσεις ή οι επιχειρήσεις που εκτελούν εργασίες τελικής διάθεσης, πρέπει να είναι εφοδιασμένες με άδεια.

Όσον αφορά ενδεχομένη παράβαση της οδηγίας 1999/31/ΕΚ(3) του Συμβουλίου της 26ης Απριλίου 1999, περίγειονομικής ταφής των αποβλήτων, ας σημειωθεί ότι, μέχρι σήμερα, η εν λόγω οδηγία δεν επιβάλλειποχρεωτικούς κανόνες για τα κράτη μέλη, δεδομένου ότι, σύμφωνα με το άρθρο 18, η προθεσμία μεταφοράς της λήγει στις 16 Ιουλίου 2001.

Όσον αφορά την οδηγία 97/11/ΕΚ(4) του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, ας σημειωθεί ότι, σύμφωνα με το άρθρο 3 παράγραφος 2 της οδηγίας 97/11/ΕΚ, εάν μια αίτηση για την χορήγηση αδείαςπεβλήθη πριν τις 14 Ιουλίου 1999, εφαρμόζονται οι διατάξεις της οδηγίας 85/337/ΕΟΚ, στην πρότερη της τροποποιήσεώς της έκδοση.

Σε κάθε περίπτωση, η Επιτροπή, ως θεματοφύλακας των συνθηκών, θα λάβει τα μέτρα που είναι αναγκαία για να εξασφαλιστεί η εν προκειμένω τήρηση του κοινοτικού δικαίου.

(1) ΕΕ L 194 της 25.7.1975.

(2) ΕΕ L 78 της 26.3.1991.

(3) ΕΕ L 182 της 16.7.1999.

(4) ΕΕ L 73 της 14.3.1997.